Source: http://www.europarl.europa.eu/doceo/document/A-8-2016-0123_FI.html
Timestamp: 2019-12-10 07:21:27+00:00
Document Index: 3518912

Matched Legal Cases: ['Tuomioistuin\n', 'Tuomioistuin\n', 'Tuomioistuin\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

MIETINTÖ vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka IV – Tuomioistuin
Menettely : 2015/2157(DEC)
Asiakirjan elinkaari : A8-0123/2016
338k 75k
vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka IV – Tuomioistuin
– ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015)0377 – C8-0202/2015)(2),
– ottaa huomioon talousarvion valvontavaliokunnan mietinnön (A8-0123/2016),
1. myöntää tuomioistuimen kirjaajalle vastuuvapauden tuomioistuimen talousarvion toteuttamisesta varainhoitovuonna 2014;
3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman tuomioistuimelle, Eurooppa-neuvostolle, neuvostolle, komissiolle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).
joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka IV – Tuomioistuin
– ottaa huomioon päätöksensä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka IV – Tuomioistuin,
1. on tyytyväinen siihen, että tilintarkastustuomioistuin totesi varainhoitovuotta 2014 koskevassa vuosikertomuksessaan, ettei se ollut havainnut merkittäviä puutteita Euroopan unionin tuomioistuimen henkilöresursseihin ja hankintamenettelyihin liittyvillä tarkastetuilla aihealueilla;
2. panee tyytyväisenä merkille, että tarkastuksensa perusteella tilintarkastustuomioistuin totesi, ettei virhetaso kokonaisuutena tarkastellen ollut olennainen toimielinten ja elinten hallintomenoihin ja muihin menoihin liittyvissä maksuissa 31. joulukuuta 2014 päättyneeltä varainhoitovuodelta;
3. toteaa, että vuonna 2014 tuomioistuimella oli käytettävissään määrärahoja 355 367 500 euroa (354 880 000 euroa vuonna 2013) ja että niiden käyttöaste oli 99 prosenttia; pitää myönteisenä, että käyttöaste nousi vuonna 2014 verrattuna vuoteen 2013, jolloin se oli 96,3 prosenttia;
4. panee merkille, että tuomioistuimen talousarvio on luonteeltaan puhtaasti hallinnollinen ja että yli 75 prosenttia määrärahoista käytetään toimielimen henkilöstöön liittyviin menoihin ja loput kiinteistöihin, irtaimeen omaisuuteen, laitteisiin ja muihin menoihin;
5. pitää myönteisenä tuomioistuimen oikeudenkäytön tuloksellisuutta vuonna 2014, jolloin kolmen tuomioistuimen käsiteltäväksi tuli 1 691 asiaa, joista 1 685 saatettiin päätökseen;
6. panee merkille, että tuomioistuin saattoi vuonna 2014 päätökseen 719 asiaa (701 vuonna 2013) ja sen käsiteltäväksi tuli 622 uutta asiaa (699 vuonna 2013); suhtautuu myönteisesti hyviin tilastollisiin tuloksiin ja uskoo, että tuloksellisuutta voidaan parantaa tulevaisuudessa;
7. panee merkille, että yleinen tuomioistuin otti vuonna 2014 käsiteltäväksi 912 uutta asiaa ja sai päätökseen 814 asiaa ja että keskeneräisten asioiden määrä oli 1 423, joten oikeusmenettelyjen määrä on yleisesti noussut vuodesta 2012 ja 2013;
8. huomauttaa, että perustamalla yleiseen tuomioistuimeen vuonna 2014 yhdeksän määräaikaista hallintoavustajan tointa vahvistettiin kyseisen tuomioistuimen oikeudellista henkilöstöä, varmistettiin sen tehokkuus ja parannettiin tuloksellisuutta;
9. panee merkille, että virkamiestuomioistuin sai vuonna 2014 päätökseen 152 asiaa, kun vastaava luku vuonna 2013 oli 184, ja vireillä oli 216 asiaa; toteaa, että yleisessä oikeudenkäytössään virkamiestuomioistuin oli vuonna 2014 vähemmän tehokas;
10. kannustaa tuomioistuinta parantamaan edelleen nykyisten resurssiensa käyttöä; katsoo, että vuonna 2014 toteutetut sisäiset uudistukset, erityisesti unionin yleisen tuomioistuimen ja virkamiestuomioistuimen toimintaa ohjaavan työjärjestyksen tarkistaminen sekä tietoteknisten järjestelmien kehittäminen menettelyjen käsittelyn ja viestinnän parantamiseksi, ovat auttaneet resurssien optimoinnissa;
11. suhtautuu myönteisesti tilintarkastustuomioistuimen suunnitelmaan toteuttaa parlamentin sille vuoden 2013 vastuuvapausmenettelyn yhteydessä esittämän pyynnön johdosta unionin tuomioistuinta koskeva tarkastelu, jossa arvioidaan sen tuloksellisuutta;
12. panee merkille tammikuussa 2016 toimitetut tiedot tuomareiden tuomioistuimen ulkopuolella hoitamien tehtävien luettelosta, jota pyydettiin vuoden 2014 vastuuvapausmenettelyä koskevassa valiokunnan keskustelussa; pitää valitettavana, että siinä ei mainita erilaisiin tilaisuuksiin osallistuvien tuomareiden lukumäärää; vaatii selvitystä kaikista kunkin tuomarin tuomioistuimen ulkopuolella hoitamista tehtävistä, muun muassa luennoista, puheista, muista tilaisuuksista ja niiden valmistelusta työaikana, eikä pelkästään virallisesti hyväksytyistä tehtävistä; pyytää julkistamaan kaikki tuomareiden tuomioistuimen ulkopuolella hoitamiin tehtäviin liittyvät resurssit, kuten käännöspalvelut, lakimiesavustajat ja autonkuljettajat;
13. katsoo, että kaikkien tietojen kunkin tuomarin tuomioistuimen ulkopuolella hoitamista tehtävistä olisi oltava kansalaisten saatavilla; vaatii kyseisten tietojen julkistamista tuomioistuimen verkkosivustolla ja niiden sisällyttämistä vuotuisiin toimintakertomuksiin;
14. kehottaa julkistamaan tuomioistuimen verkkosivustolla tuomareiden taloudellisia sidonnaisuuksia koskevat ilmoitukset;
15. edellyttää, että yleisessä tuomioistuimessa käynnissä olevan uudistuksen vaikutukset arvioidaan tarkkaan, jotta voidaan vahvistaa, että kyseinen tarkistus on asianmukainen ja että se yksinkertaistaa tuomioistuimen oikeudenkäytön rakennetta;
16. panee tyytyväisenä merkille e-Curia-sovellukseen tehdyt parannukset ja toteaa, että sitä käyttävien jäsenvaltioiden määrä kasvoi vuonna 2014; pitää kuitenkin valitettavana, että kolme jäsenvaltioita on pysynyt käyttäjäjoukon ulkopuolella;
17. kehottaa tuomioistuinta ottamaan käyttöön lisää uutta tekniikkaa, jotta on mahdollista vähentää entisestään paperikopioiden sekä tarvittavien kääntäjien ja tulkkien määrää vaarantamatta kuitenkaan tuomioistuimen velvollisuuksien hoitamista;
18. toteaa, että käännösosaston toimintaa pidettiin tyydyttävänä; katsoo, että säästöjä voidaan edelleen saada aikaan muiden kuin oikeudellisten asiakirjojen yhteydessä käyttämällä rajoitettua käännösjärjestelyä;
19. toteaa tuomioistuimen osallistuvan toimielinten väliseen työryhmään, joka käsittelee keskeisiä toimielinten välisiä toiminta- ja tulosindikaattoreita, joihin kuuluvat muun muassa käännöskustannukset; pitää valitettavana, että tuomioistuin ei vieläkään toimita tietoja toimielinten välisessä ryhmässä sovitun yhdenmukaistetun menetelmän mukaisesti;
20. pyytää jälleen, että tuomioistuimen kokousten esityslistat sisällytettäisiin liitteenä sen vuotuisiin toimintakertomuksiin;
21. panee merkille, että tuomioistuimen vastuutehtävissä on edelleen liian vähän naisia; kehottaa korjaamaan epätasapainon mahdollisimman nopeasti;
22. ei pidä tuomioistuimen vastausta parlamentin esittämään kysymykseen nro 26 (eläkkeet) tyydyttävänä; pyytää tuomioistuinta antamaan muiden toimielinten tavoin selkeän ja yksityiskohtaisen vastauksen; katsoo, että tuomioistuimen olisi vastattava kaikkiin parlamentin lähettämiin kysymyksiin, ja kehottaa tuomioistuinta noudattamaan täyttä avoimuutta eläkkeiden suhteen;
23. panee merkille, että tuomioistuimen ajoneuvokantaan kuuluu 75 virka-autoa, joiden kustannukset ovat 1 168 251 euroa; panee merkille, että autonkuljettajien palkat olivat 2 434 599 euroa vuonna 2014; katsoo menojen olevan aivan liian korkeat ja vastoin unionin toimielinten yleistä suuntausta kohti virka-autojen käytön vähentämistä; kehottaa jälleen tuomioistuinta vähentämään jäsentensä ja henkilöstönsä käytössä olevien virka-autojen määrää; tähdentää, että unionin veronmaksajat maksavat autonkuljettajien tarjoamat laajat yksityiset palvelut; suosittelee, että tuomioistuin tarkastelee näitä kysymyksiä toimielinten välisessä asiayhteydessä, ja kehottaa sitä edistämään aktiivisesti vihreää liikkuvuutta;
24. pitää myönteisinä tuomioistuimen toimia ympäristöä säästävien julkisten hankintojen periaatteen noudattamiseksi; kannattaa tämän strategian jatkamista;
25. on tyytyväinen siihen, että vuotuisen toimintakertomuksen liitteenä on selvitys tuomioistuimen kiinteistöpolitiikasta.